Antil

I Antil a hinn un rosc de isul (225.000 km², 21.550.000 abitant) in di Caraib.

I isul furmen un arch che'l scumincia al süd de la Florida e'l riva fina ai cost de la America del Süd. A gh'hinn pensee geugrafich che metarien in di Antil anca i isul Bahamas e Turks e Caicos.

I Antil a hinn faa in dü part:
 Antil grant
 Antil piscininn

 Etnulugia 
Quand che'l Culumb l'era rivaa in 'sti isul chì, gh'eren di abitant che faseven part de dü famej etnich del America del Süd:
 Arawak
 Caribi.
L'ucüpaziun di spagnöj l'ha faa scumparì sübit i Arawak, menter i Caribi eren rimast fina al 1799, quand che i ültim de lur eren staa depurtaa. 
Intratant, l'era stada purtada in de l'arcipelagh una quantità granda de abitant de l'Afriga negra, che ghe lavuraven cume s'ciav e, in di isul sota l'aministraziun inglesa, anca abitant de l'India. Inultra tanti culon eurupei s'hin mes'ciaa cui abitant del lögh, cun culon de alter naziun d'Europa e cunt i african, cunt el creà una sorta de növ grüp etnich, quel di creul. Al dì d'incö, la part magiur de la pupulaziun di Antil l'è de urigin africana o mista.

Categoria:America caraibica